Ζαχαριά Μεσσηνίας

Η Ζαχαριά ή ο Ζαχαριάς είναι πολύ μικρός οικισμός του Δήμου Δυτικής Μάνης στην Πελοπόννησο και την Περιφερειακή Ενότητα Μεσσηνίας.

 Γενικά στοιχεία 
Ο Ζαχαριάς βρίσκεται σε υψόμετρο περί τα 650 μέτρα, βορειοανατολικά της Καρδαμύλης (έδρα του δήμου) σε απόσταση περίπου 14 χλμ. και λιγότερο από 0.5 χλμ. νοτιοδυτικά από τα Τσέρια, των οποίων από παλιά θεωρείται συνοικισμός. Αναφέρεται ότι  άρχισε να δημιουργείται στα τέλη του 17ου αιώνα από κατοίκους της περιοχής της Ανδρουβίστας.

Πήρε το όνομά του λόγω του ξακουστού πρωτοκλέφτη του Μοριά, πριν την Ελληνική Επανάσταση 1821, του Καπετάν Ζαχαριάς Μπαρμπιτσιώτη ο οποίος έτυχε και σκοτώθηκε το 1803 ή 1804 στο Πύργο που ανήκε σε κάποιον ονόματι Κουκέα.Πολίτης (1981), σ. 46.

Ως ξεχωριστός οικισμός αναφέρεται επίσημα, μετά την Επανάσταση του 1821, το 1897 να προσαρτάται στον τότε δήμο Καρδαμύλης με την παλιά του ονομασία Λυμπόχοβα. Το 1912 το όνομα διορθώθηκε σε Λιμπόχοβον και το 1928 μετονομάστηκε σε Ζαχαριά. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους οικισμούς Τσέρια, Γιατραίικα, Καταφύγιο, Πεδινό και Λεφτίνι αποτελούν την κοινότητα Τσερίων που υπάγεται στη Δημοτική Ενότητα Λεύκτρου του Δήμου Δυτικής Μάνης και σύμφωνα με την απογραφή 2021 έχει 5 κατοίκους ενώ με αυτήν του 2011 είχε 14 κατοίκους«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10782 (σελ. 308 του pdf).

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης